Mažeikių M Basket

Mažeikių „M Basket – DELAMODE“ – Lietuvos krepšinio klubas.

2023 m. komanda laimėjo II vietą NKL ir gavo teisę žaisti LKL.

 Istorija 
Krepšinio komandai Mažeikių „Naftai“ dėl finansinių sunkumų 2004 m. palikus LKL, Mažeikiuose nebeliko krepšinio klubo. Vietos verslininkai, padedami rajono savivaldybės, įkūrė naują klubą – Mažeikių „Mažeikiai“. Jis buvo priimtas į taip pat naujai sukurtą Regionų Krepšinio Lygą, pakeitusią ligi tol gyvavusią LKBL.

Mažeikių krepšinio komanda nuo pat pradžių sėkmingai debiutavo pirmenybėse ir pateko į atkrintamąsias varžybas, vėliau pasiekė finalą, kuriame nugalėjo ir tapo pirmaisiais RKL čempionais. Mažeikių „Mažeikiai“ kovoje dėl kelialapio į aukštesnę NKL lygą pralaimėjo silpniausiai šios lygos komandai „Tauragei“ ir 2006–2007 m. sezoną buvo priversti likti žaisti RKL.

2006–2007 m. sezonas komandai nebuvo toks sėkmingas, kaip pirmasis. Komanda dalyvavo LKF taurės varžybose, tačiau iškrito jau antrajame etape. RKL čempionų titulą ginanti komanda pralaimėjo pusfinalio varžybas – kovoje dėl trečios vietos nusileido Šakių „Zanavykui“, rezultatu 1-2.

2007–2008 metais klubas komerciniu principu pateko į NKL. Pirmajame sezone jie liko 14. 2008–2009 m. treneriu vėl tapo Aloyzas Rudys, anksčiau klubą išvedęs į LKL.

2009 m. sausio 4 d. Mažeikių „Mažeikiai“ laimėjo LKF Mažąją taurę, finale įveikę Kauno „Top Sport – Arx Baltica“.
2009 m. gegužės 1 d. Mažeikių „Mažeikiai“ tapo NKL 3 vietos laimėtojais, mažajame finale įveikę turnyro favoritu laikytą Utenos „Juventus LKSK“ klubą. 2009 m. lapkričio 29 dieną, Mažeikių „Mažeikiai“ antrus metus iš eilės laimi LKF Mažąją taurę, pusfinalyje eliminuodami šeimininkus Palangos Naglis-Adakris krepšininkus, o finale RKL naujokus Molėtų „Ežerūno-Kario“ krepšininkus.

2009–2010 m. sezone Mažeikių „Mažeikiai“ ir vėl iškovojo NKL bronzą, tačiau tai buvo labiau pralaimėjimas, nei laimėjimas. Ketvirtfinalyje „Mažeikiai“ 3:2 nugalėjo Kauno „Erelitą-KTU“, pusfinalyje 2:3 turėjo pripažinti Jonavos „Triobet-Malsta“ pranašumą. „Mažeikiai“ šioje serijoje turėjo aikštės pranašumą, tačiau pralaimėjo pirmas dvi serijos rungtynes ir atsiliko jau 0:2. Visgi mažeikiečiai dvejose rungtynėse iš eilės sutriuškino Jonavos komandą bei išlygino seriją – 2:2. Paskutinės, lemiamos serijos rungtynės vyko Mažeikiuose, kur savojo žaidimo neradę šeimininkai atsisveikino su viltimis patekti į finalą. Kovoje dėl trečiosios vietos Mažeikių „Mažeikiai“ nesunkiai 3:1 nugalėjo Pakruojo „Merestą“.

2010/2011 m. sezonas „Mažeikiams“ buvo labai nestabilus. Žaidimas bangavo, o žaidėjai komandoje keitėsi kaip niekada anksčiau. Tačiau komanda įgavo formą antroje sezono pusėje, iškopė į pirmą kartą surengtą NKL finalo ketvertą, kur tik finale po atkaklios kovos nusileido Pasvalio „Pieno žvaigždžių“ ekipai, kuri tą sezoną laimėjo 44 iš 45 rungtynių.

2011/2012 m. sezone „Mažeikiai“ puoselėjo ambicingus planus, tačiau jų žygis baigėsi dar aštuntfinalyje, kuriame jie nesužaidė nė vienų rungtynių namų arenoje, nors serijoje turėjo aikštelės pranašumą. Taip nutiko po to, kuomet varžovų (Vilniaus Š. Marčiulionio krepšinio akademijos) žaidėjas pirmose serijos rungtynėse sulaužė lentą, o mažeikiškiai jos nesugebėjo pakeisti. Lygos sprendimas buvo negailestingas – „Mažeikiai“ neteko aikštelės pranašumo, o seriją pralaimėjo 0:2.

Prieš 2012/2013 metų sezoną klubas savo spalvas, mėlyną ir baltą, pakeitė į raudoną ir baltą. Būtent tokios spalvos dominuoja didžiausio rėmėjo „ORLEN Lietuva“ logotipe.

2013 m. jie laimėjo NKL čempionatą, bet dėl tinkamos arenos neturėjimo, nebuvo priimti į LKL, tad 2013–2014 metų sezone vėl varžėsi NKL. „Mažeikiai“ laimėjo 2013–2014 metų NKL sezoną ir iškovojo teisę rungtyniauti stipriausioje Lietuvos krepšinio lygioje – LKL.

2014-2015 m. LKL sezone Mažeikių komanda užėmė paskutinę – vienuoliktąją – vietą, iškovodama 6 pergales ir patirdama 34 pralaimėjimus. Prieš 2015-2016 m. LKL sezoną buvo nuspręsta, jog lygoje varžysis nebe vienuolika, o dešimt komandų, todėl prieš tai paskutinę vietą užėmusi Mažeikių komanda turėjo grįžti rungtyniauti į antrą pagal pajėgumą NKL.

2015-2016 m. NKL sezone Mažeikiai užėmė trečiąją vietą reguliariajame sezone, tačiau ketvirtfinalyje nusileido Kauno „Žalgiris-2“ komandai. 2016-2017 m. NKL sezone Mažeikiai užėmė dešimtąją vietą ir į atkrintamąsias varžybas nepateko.

Prieš 2017/2018 m. NKL sezoną komanda pakeitė pavadinimą į „Ereliai“http://www.nklyga.lt/news-113790-nauja-sudeti-suburusiu-ereliu-treneris-arudys-sieksime-aukstu-rezultatu.html.

2017 m. gruodžio 12 d. devynerius metus komandą treniravęs Aloyzas Rudys savo postą užleido Arvydui Straupiui, pats likdamas komandos vyr. trenerio asistentu. 2017–2018 m. NKL reguliariajame sezone komanda užėmė 11 vietą, tačiau pateko į ketvirtfinalį, kuriame pralaimėjo būsimajam čempionui Klaipėdos Nafta-Universitetashttp://www.nklyga.lt/lygos/50-nkl-nacionaline-krepsinio-lyga/lenteles.html.

2023 m. gegužės 22 d. LKL valdyba suteikė dalyvio licenciją Mažeikių klubui.Mažeikių komandai suteikta „Betsafe-LKL“ licencija Po 2024–2025 m. sezono klubas pasitraukė iš LKL čempionato.

 Klubo pavadinimai 
 2005–2017 m. – Mažeikių „Mažeikiai“
 2017–2021 m. – Mažeikių „Ereliai“
 2021–2022 m. – Mažeikių „Mažeikiai“
 2022–2025 m. – Mažeikių „M Basket–Delamode“

 Klubo pasiekimai 

SezonasLygaReguliarusis sezonasAtkrintamos varžybos2024–2025LKL10 vietaNepateko2023–2024LKL8 vieta1/4 finalo2022–2023NKL4 vietaII vieta2021-2022NKL10 vieta1/4 finalo2020-2021NKL14 vietaNepateko2019–2020NKL10 vietanutrauktos2018–2019NKL14 vietaNepateko2017–2018NKL11 vieta1/42016–2017NKL10 vieta1/82015–2016NKL2 vieta1/42014–2015LKL11 vietaNepateko2013–2014NKL1 vietaI vieta2012–2013NKL1 vietaI vieta2011–2012NKL7 vieta1/82010–2011NKL3 vietaII vieta2009–2010NKL4 vietaIII vieta2008–2009NKL3 vietaIII vieta2007–2008NKL14 vietaNepateko2006–2007RKLIV vieta2005–2006RKLI vieta

 Didžiausiu skirtumu laimėtos rungtynės 
 Paminėtos tik 2008–2010 m. varžybos
  Vieta Oponentas Rezultatas Skirtumas Lyga Data Vaizdas:Med 1.png 1 25px Alytaus Alytus/Alramsta 115:54 +61 NKL 2009-02-13 Vaizdas:Med 2.png 2 25px Žalgiris-Sabonio mokykla 115:58 +57 NKL 2008-11-22 Vaizdas:Med 3.png 3 Tauragės Bremena-KTU-Žalvaris 81:37 +44 LKF taurė 2008-08-19

 Rekordai 

 Žaidėjų rekordai 
 Kategorija Reikšmė Žaidėjas Data Įmesta taškų 36 Marijus Norkus 2008-03-08 Įmesta tritaškių 5/6 Mindaugas Tamušauskas 2009-05-01 Įmesta baudų 9/11 Aivaras Jokubaitis 2007-11-02 Atkovota Kamuolių 15 Marijus Norkus 2007-10-26 Atlikta rez. perdavimų 10 Egidijus Šlaustas 2007-12-07 Atlikta rez. perdavimų 10 Henrikas Rumša 2008-01-12 Perimta kamuolių 7 Osvaldas Mačernis 2010-02-26 Blokuota metimų 6 Paulius Budreckis 2008-11-22

 Komandos rekordai 
 Kategorija Reikšmė Varžovas Data Įmesta taškų 115 20pxKauno „Žalgiris SM" 2008-11-22 Įmesta taškų 115 20px Alytaus „Alytus/Alramsta“ 2009-02-13 Įmesta tritaškių 16  Tauragės „Bremena-Karšuva“ 2007-11-03 Įmesta tritaškių 16 20pxVilniaus „VKM-Perlas“ 2009-10-17 Įmesta baudų 28 20pxKlaipėdos „Nafta-Uni-Laivitė" 2007-11-24 Atlikta rez. perdavimų 27  Tauragės „Bremena-Karšuva“ 2009-12-04 Atkovota kamuolių 50 20pxAnykščių „Puntukas-Jarimpeksas" 2007-12-24 Perimta kamuolių 21 20pxJoniškio „Delikatesas" 2010-02-26 Blokuota metimų 10 20pxKauno „KKM-Aisčiai" 2008-02-23 Išprovokuota pražangų 30 20pxKlaipėdos „Nafta-Uni-Laivitė" 2007-11-24

 Treneriai 
  Osvaldas Kurauskas (2022–2023)
  Marius Kiltinavičius (2023, 2024–)
  Nikola Vasilev (2023–2024)
  Virginijus Šeškus (2024)

 Šaltiniai 

 Nuorodos 
 NKL.lt informacija apie klubą 

Kategorija:Lietuvos krepšinio klubai
Kategorija:Mažeikių sportas